Atėnė Partenė
Atėnė Partenė (sen. gr. Παρθένος Ἀθηνᾶ) – Partenone saugota skulptoriaus Feidijo sukurta statula. Tai buvo 12 m aukščio medinė skulptūra, padengta brangiomis medžiagomis: šarvai ir drabužiai – auksu, oda – dramblio kaulu. Akių vietoje buvo įstatyti spalvoti akmenys. Pati Feidijo skulptūra neišliko, išliko kelios jos kopijos, viena iš jų pagaminta iš marmuro saugoma Nacionaliniame Graikijos archelogijos muziejuje.